ทิ้งหน้าห้องฉุกเฉิน ทารกเพศชายเป็นไข้ตัวร้อน โชคดีพยาบาลช่วยไว้ทัน 
พบเด็กทารก เพศชายอายุ 15 วัน ถูกนำมาวางทิ้งไว้บนเปลผู้ป่วยหน้าห้องฉุกเฉินรพ.ศูนย์ตรัง สภาพตัวซีดเหลือง มีไข้ สายสะดือแห้งแล้วแต่ยังไม่หลุด ผ้าอ้อมที่หุ้มอยู่เปียกชื้น ต้องปฐมพยาบาลให้กินนม และทางรพ.จะดูแลไปก่อน     ,เมื่อวันที่ 13 ต.ค. พ.ต.ท.จำรูญ เอียดศรีทอง สารวัตรเวร สภ.เมืองตรัง รับแจ้งเหตุ มีคนพบเด็กทารกถูกทิ้งไว้ที่หน้าลิฟต์ชั้น 1 ใกล้ห้องฉุกเฉิน ตึกอุบัติเหตุ โรงพยาบาลศูนย์ตรัง จึงรายงานให้ผู้บังคับบัญชาทราบ แล้วไปตรวจสอบ,พบนางพิมใจ หอยบาง พยาบาลวิชาชีพชำนาญการ 7 บอกว่า ก่อนหน้านี้ มีพยาบาลประจำห้องฉุกเฉินไปพบเด็กทารก ร่างกายถูกห่อด้วยผ้าอ้อม กับผ้าขนหนูอีก 1 ผืน สวมหมวกไหมพรมสีฟ้า นอนร้องอยู่บนเปลคนไข้บริเวณหน้าลิฟต์ ชั้น 1 โดยที่ไม่มีผู้เข้ามาแสดงตัวเป็นบิดามารดา จึงได้ตรวจร่างกายเบื้องต้น พบว่าเด็กมีอาการไข้ จึงนำมาปฐมพยาบาล,ด้านนางสาวจิรารัตน์ ดำพอง พยาบาลวิชาชีพปฏิบัติการ เผยว่า เด็กทารกที่ถูกพบเป็นเด็กผู้ชาย อายุประมาณ 15 วัน น้ำหนัก 2,400 กรัม ตรวจสอบพบว่าสายสะดือแห้งแล้ว แต่ยังไม่หลุดออก มีร่องรอยการถูกเจาะที่มือ สภาพร่างกายซีดเหลือง มีไข้ ตัวร้อน ดูเหนื่อย อีกทั้งผ้าอ้อมที่ห่อหุ้มอยู่ก็ชื้น จึงได้เจาะเลือดไปตรวจแล้วให้น้ำเกลือ ก่อนที่จะป้อนนม และหลังจากนี้ก็ต้องให้กุมารแพทย์มาตรวจอย่างละเอียดอีกครั้ง,เด็กจะต้องอยู่ในความดูแลของแพทย์จนกว่าร่างกายจะสมบูรณ์แข็งแรง พร้อมประกาศหาผู้ปกครองไปด้วย หากมีผู้มาแสดงตัว ก็ให้นำหลักฐานมาแสดงต่อเจ้าหน้าที่ แต่หากไม่มีผู้มาแสดงตัวก็ต้องดำเนินการตามขั้นตอน เพื่อนำเด็กส่งดูแลต่อไป พยาบาล ของโรงพยาบาลศูนย์ตรัง กล่าว.
พบเด็กทารก เพศชายอายุ 15 วัน ถูกนำมาวางทิ้งไว้บนเปลผู้ป่วยหน้าห้องฉุกเฉินรพ.ศูนย์ตรัง สภาพตัวซีดเหลือง มีไข้ สายสะดือแห้งแล้วแต่ยังไม่หลุด ผ้าอ้อมที่หุ้มอยู่เปียกชื้น ต้องปฐมพยาบาลให้กินนม และทางรพ.จะดูแลไปก่อน    
ทิ้งลูก,ทิ้งทารก,ทิ้งเด็ก,ทิ้งหน้าห้องฉุกเฉิน,ทารกเพศชาย,พ่อแม่ใจร้าย,แม่ใจยักษ์,รพ.ตรัง,ข่าว,ไทยรัฐ,ข่าวทั่วไทย